கேள்வி: டார்சென் வினை பற்றி நீங்கள் என்ன அறிந்துள்ளீர்கள்?
பதில்: டார்சென் வினை ''(Darzens reaction)'' என்பது ஒரு கீட்டோன் அல்லது ஆல்டிகைடு ஒரு காரம் (வேதியியல்) முன்னிலையில் α- ஆலோவெசுத்தர் வினை புரிந்து α,β எப்பாக்சைடு எசுத்தர் உண்டாகின்ற வினையாகும். இவ்வினை டார்சென் குறுக்க வினை அல்லது கிளைசைடு எசுத்தர் குறுக்கவினை என்றும் அழைக்கப்படுகிறது. கரிம வேதியியலாளர் அகசுதெ சியார்சு டார்சென் 1904 ஆம் ஆண்டு முதன் முதலில் இவ்வினையைக் கண்டறிந்தார் :File:Darzens reaction overview.png
கேள்வி: டார்சென் வினை - வினை வழிமுறை குறித்து விரிவாக சொல்லுங்கள்.
பதில்: ஆலசன் பெற்ற இடத்தில் வலிமையான காரத்தைப் பயன்படுத்தி அயனி உருவாக்குவதில் வினைச்செயல்முறையானது தொடங்குகிறது . ஏனெனில் எசுத்தர் இருப்பதால், இக்கார்பனயன் ஒத்ததிர்வு முறையால் நிலைபெற்ற ஈனோலேட்டாக விளங்குவதால், கார்பனயன் உருவாவதற்கு எளிமையாக இருக்கும். இந்த அணுக்கருகவர் அமைப்பு மற்றொரு கார்பனைல் பாகத்தை தாக்கி ஒரு புதிய கார்பன் – கார்பன் பிணைப்பை உருவாக்குகிறது. இவ்விரண்டு படிகளும் காரத்தை அடிப்படையாகக் கொண்ட வினையூக்க ஆல்டால் வினையை ஒத்துள்ளது. ஆக்சிசன் எதிர்மின் அயனி ஓர் ஆல்டாலாக செயலாற்றி மூலக்கூற்றிடை SN2 வினையின் மூலம் , முன்னதாக ஆலசனேற்றம் பெற்ற இடத்தில் உள்ள ஆலசனை இடப்பெயர்ச்சி செய்து ஓர் எப்பாக்சைடு உருவாக்குகிறது. இவ்வினையின் போக்கு ஒரு குறுக்க வினையாகக் கருதப்படுகிறது. ஏனெனில், இரண்டு வினைபடு பொருட்கள் மூலக்கூறுகள் வினைபுரிவதால் ஒட்டுமொத்தமாக ஒரு HCl குறைவு தோன்றுகிறது. :Image:Darzensepoxide.png தொடக்கநிலை புரோட்டான் நீக்கம் தோன்றுவதை ஊக்குவிப்பதுதான் இங்கு எசுத்தரின் முதன்மையான வேலையாகும். மற்றும் இதற்காக அடுத்த கார்பனைல் தொகுதியை மாற்றாக பயன்படுத்திக் கொள்ள முடியும். தொடக்கநிலை பொருளானது α-ஆலோ அமைடு இருக்குமானால் விளைபொருள் α,β- எப்பாக்சி அமைடாக இருக்கும். ஒருவேளை தொடக்கப் பொருளாக α- ஆலோ கீட்டோன் பயன்படுத்தப்பட்டால் விளைபொருள் α,β- எப்பாக்சி கீட்டோன் உருவாகும். தொடக்கநிலை புரோட்டான் நீக்கத்திற்காக வேறு பொருத்தமான ஏதாவது ஒரு காரத்தைப் பயன்படுத்த முடியும். இருந்தபோதிலும் இத்தொடக்கப்பொருள் ஓர் எசுத்தராக இருந்தால் , எசுத்தரின் பக்கச் சங்கிலியான அல்காக்சைடு, சாத்தியமான அசைல் பரிமாற்றத்தின் பக்கவிளைவுகளால் ஏற்படும் பிரச்சினைகளைப் பொதுவாகத் தடுக்கும் பொருட்டு அமைந்துள்ளது.